ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
ΤΑ ΠΡΟΣΩΠΑ, ΟΙ ΚΑΤΑΣΤΑΣΕΙΣ, ΟΙ ΟΡΓΑΝΙΣΜΟΙ ΚΑΙ ΤΟ ΕΥΡΥΤΕΡΟ ΠΛΑΙΣΙΟ ΕΙΝΑΙ ΦΑΝΤΑΣΤΙΚΑ
Σε-Ρι;
Κανείς τους δεν έχει έρθει ακόμα.
Δεν σηκώνουν και το τηλέφωνο.
Μπορεί να τους συνέβη κάτι.
Τι να κάνω;
Πρέπει να φύγουμε όπου να 'ναι.
Τραυματίστηκε από σφαίρα στο στήθος. Χορηγήθηκε ορός.
-Σφαίρα; -Ναι.
-Στο χειρουργείο! -Ναι.
Πόση ώρα έχει περάσει;
Έντεκα λεπτά. Της κάναμε καρδιοπνευμονική αναζωογόνηση.
Ζωτικές ενδείξεις;
Βάλτε της ενδοφλέβιο ορό. Οι μετρήσεις;
Πίεση 60 με 40. Κορεσμός 80.
Πολύ χαμηλή πίεση. Χρειαζόμαστε δύο ενδοφλέβιες.
Θα χρειαστούμε αίμα.
Ο πυροβολισμός προκάλεσε συσσώρευση αέρος κι αίματος.
Θα χρειαστεί διασωλήνωση θώρακος.
Βρείτε αίμα για μετάγγιση και ζητήστε ακτινογραφία.
Μάλιστα, γιατρέ.
Είστε ο συνοδός της;
Μάλιστα.
Η κατάσταση είναι πολύ σοβαρή.
Έχει αέρα και αίμα στον πνεύμονα.
Θα διασωληνώσουμε τον θώρακα αμέσως.
Και μετά θα αφαιρέσουμε τη σφαίρα.
Είχα έναν αδερφό.
Όταν τον έχασα, πέρασα πολύ δύσκολα.
Γι' αυτό και πήρα μια απόφαση.
Αποφάσισα να ζήσω μια ζωή χωρίς άλλες απώλειες αγαπημένων.
Αποφάσισα πως η ζωή μου δεν θα ήταν διασκεδαστική.
Αποφάσισα πως θα ζούσα...
χωρίς να κάνω όνειρα για το μέλλον.
Από τότε...
ποτέ δεν κοιμήθηκα άνετα,
ποτέ δεν αστειεύτηκα,
ποτέ δεν έπαιξα πιάνο...
και ποτέ δεν είπα "σ' αγαπώ" σε κανέναν.
Μέχρι τη μέρα που έκανες απότομη προσγείωση
στον κόσμο μου.
Έτσι ζούσα.
Σε-Ρι, είσαι καλά;
Όμως, τώρα έχω αλλάξει.
Ακόμα κι αν τρέμω κάθε μέρα μη σε χάσω...
θέλω να υπάρχεις στη ζωή μου.
Ακόμα κι αν με πονάει, γιατί είναι ένα όνειρο ανέφικτο...
θέλω να κάνω όνειρα για το μέλλον.
Γι' αυτό...
ζήσε, σε παρακαλώ.
Ζήσε, σε παρακαλώ.
Και άκου τι έχω να σου πω.
Έχω πολλές ιστορίες...
που δεν σου έχω πει...
ακόμα.
Κανείς τους δεν ανέβηκε στο λεωφορείο;
Μάλιστα, κύριε. Το λεωφορείο περίμενε δύο ώρες,
αλλά δεν ήρθε κανείς.
Και δεν σήκωναν τα τηλέφωνα.
Μόλις το ανακαλύψει αυτό η Υπηρεσία Στρατού,
θα σοβαρέψουν τα πράγματα.
Ποιος το γνωρίζει
προς το παρόν;
Προς το παρόν, το γνωρίζουμε εγώ και ο απεσταλμένος λοχίας, κύριε.
Το Υπουργείο Ασφαλείας και η Υπηρεσία Στρατού
θα βγάλουν λόγο για τον επανεξοπλισμό
και για τους Παγκόσμιους Στρατιωτικούς Αγώνες.
-Να είστε έτοιμοι. -Μάλιστα, κύριε.
Το πρόβλημα είναι ο στρατιωτικός διευθυντής.
Φαίνεται πως είναι σε επικοινωνία με τον Τσο Τσέολ Γκανγκ.
Θα χρειαστούμε νέο σχέδιο.
Τι μπορώ να κάνω όταν δεν έχουν γυρίσει ούτε αυτοί που πήγαν να τον φέρουν πίσω;
Κοντεύω να τρελαθώ. Γιατί δεν έχει συνέλθει ακόμα;
Ίσως δεν έχουν αρκετό αίμα.
Η Σε-Ρι έχασε πολύ αίμα.
Έχω ομάδα αίματος Ο.
Κι αυτή Ο δεν είπε ότι έχει;
Αν χρειάζεται κι άλλο αίμα, μπορώ να της δώσω το δικό μου.
Και ο λοχαγός Ρι έχει την ίδια ομάδα.
Αν χρειαζόταν περισσότερο αίμα, θα της είχε ήδη δώσει το δικό του.
Τα νοσοκομεία στη Νότια Κορέα έχουν τράπεζα αίματος. Δεν θα έχουν ξεμείνει.
Τότε, γιατί δεν έχει ξυπνήσει ακόμα; Τρεις μέρες έχουν περάσει!
Λέτε...
να έχει γίνει
κάτι κακό;
Σε-Ρι.
Παρεμπιπτόντως, σας έδωσα την κάρτα μου για να ξεφαντώσετε,
αλλά δεν ξοδέψατε πολλά.
Γι' αυτό ετοίμασα ένα δώρο για τον καθένα.
Ξέρετε πως έχω δική μου εταιρεία μόδας.
Ήθελα να δώσω στον καθένα σας από ένα κοστούμι.
Υπολόγισα τις διαστάσεις σας με το μάτι.
Ελπίζω να σας κάνουν.
Μισό λεπτό.
Δεν έπρεπε.
Τα ρούχα κάνουν τον άνθρωπο.
Σκέτοι κούκλοι είστε όλοι!
Ποτέ δεν ντυνόμαστε καλά,
αλλά τώρα θα μοιάζουμε σαν να είμαστε απ' τη Σεούλ.
Καταλαβαίνω γιατί ο κόσμος ζητάει οδηγίες από εσένα.
Μοιάζεις σαν να είσαι απ' τη Σεούλ.
Το ξέρω.
Έουν Ντονγκ, είναι λίγο μικρό το δικό σου;
Όχι, δεν είναι. Εφαρμόζει τέλεια και είναι ζεστό.
Μου αρέσει πάρα πολύ.
Εγώ δεν κέρδισα το δώρο μου.
Αισθάνομαι άσχημα.
Μη μιλάς έτσι.
Κινδύνευσες και πήρες μια δύσκολη απόφαση. Σου είμαι απίστευτα ευγνώμων.
Συγκριτικά μ' αυτό, δεν έκανα τίποτα σπουδαίο.
Γνώρισα τον Ου Πιλ μια μέρα.
Είπε πως ο πατέρας του του είπε
να είναι καλός απέναντι στους φίλους του.
Κι εγώ του είπα να μην είναι.
Του είπα ότι ο κόσμος δεν είναι και τόσο όμορφος.
Και πως πρέπει να χτυπάει τους άλλους πριν τον χτυπήσουν.
Αν και του είπα όλα αυτά,
μέσα μου ευχόμουν ο πατέρας του Ου Πιλ
να είχε δίκιο.
Θέλω ο κόσμος να γίνει...
όμορφος.
Γιατί τότε
θα μπορούμε τουλάχιστον να μιλάμε πού και πού.
ΝΟΣΟΚΟΜΕΙΟ ΤΑΕΧΕΟΥΝΓΚ
Δηλαδή έπεφταν πυροβολισμοί
και το αμάξι μπήκε στη μέση;
Ναι, έτσι άκουσα.
Μήπως γκάζωσε κατά λάθος;
Σε μια τέτοια επικίνδυνη κατάσταση, οι άνθρωποι φεύγουν να γλιτώσουν.
Αυτό λέω κι εγώ.
Αν ήθελε να γλιτώσει, είχε τόσους δρόμους πίσω της.
Γιατί έπρεπε να οδηγήσει το αυτοκίνητο εκεί;
Όντως. Και μάλιστα τη στιγμή που ερχόταν η σφαίρα.
Στην ουσία, γκάζωσε για να σταματήσει τη σφαίρα.
Δεν θα έκανε κάτι τέτοιο.
-Ποτέ δεν θα το έκανε αυτό. -Ποτέ.
Αυτός είναι που έσωσε η κυρία Γιουν Σε-Ρι;
Όχι, δεν είναι αυτός.
Τι κάνεις εσύ εδώ;
Μόλις επέστρεψε μετά από τέτοια ταλαιπωρία. Και τώρα...
Βρείτε το κάθαρμα που το έκανε και συλλάβετέ τον, σας παρακαλώ!
Σας παρακαλώ, κύριε.
-Ζητούμε συγγνώμη. -Κύριε.
-Τι συμβαίνει; -Άντε.
Πού είναι ο μάρτυρας;
Πάω να τον φέρω. Σήκω!
-Σας παρακαλώ, κύριε. -Άφησέ τον.
Πήγαινε σπίτι! Ελάτε.
ΑΣΘΕΝΗΣ ΓΙΟΥΝ ΣΕ-ΡΙ
Γεια σας.
Μισό λεπτό.
Ποιος είναι εκείνος ο άντρας;
Ο προσωπικός σωματοφύλακας της κυρίας Γιουν.
Προσωπικός σωματοφύλακας; Χρέη συνοδού εκτελεί;
Κάτι τέτοιο, ναι.
-Από ποιο πρακτορείο είναι; -Τι;
-Έχεις το τηλέφωνό τους; -Ορίστε;
Υπάρχει κάποιος άντρας;
Ναι.
Στείλε μου το βιογραφικό του.
Τι;
Γιατί το θέλετε;
Όταν σου ζητάω κάτι, εσύ θα το κάνεις.
Χωρίς ερωτήσεις.
Μάλιστα, κυρία.
Τότε, θα απαντάω μόνο.
Η κυρία Γιουν έχει το βιογραφικό του, όχι εγώ.
Αλλά και να το είχα,
δεν θα σας το έδινα χωρίς την άδειά της.
Και τώρα, με συγχωρείτε.
Η Επιλογή της Σε-Ρι ξέρει να διαλέγει τους υπαλλήλους της.
Θα θέλαμε να σας ζητήσουμε κατάθεση ως μάρτυρα.
Δεν συμβαίνουν συχνά παρόμοια περιστατικά στη Σεούλ.
Αναλύουμε το υλικό απ' τις κάμερες ασφαλείας,
αλλά η κατάθεσή σας μπορεί να μας βοηθήσει να συλλάβουμε τον θύτη.
Μπορώ να δω την ταυτότητά σας;
ΛΑΪΚΗ ΔΗΜΟΚΡΑΤΙΑ ΤΗΣ ΚΙΝΑΣ
ΚΑΡΤΑ ΠΑΡΑΜΟΝΗΣ ΣΤΗΝ ΚΟΡΕΑ
Είστε Κινέζος.
Υπάρχει άλλος τραυματίας από πυροβολισμό;
Όχι. Δεν υπάρχει.
Μήπως ψάξατε
τα παράνομα ιατρικά κέντρα στην περιοχή;
Ορίστε;
Ο θύτης τραυματίστηκε κι αυτός.
Δεν μπορεί να πάει σε κανονικό νοσοκομείο.
Άρα, θα πήγε σε κάποιο παράνομο κέντρο.
Είναι καλά;
Μου είπες να αφαιρέσω τη σφαίρα και το έκανα.
Εσύ κοίτα απλώς να πληρώσεις.
Φυσικά. Θα πληρώσω με μετρητά στο τέλος του μήνα.
Θεέ μου.
Πώς αισθάνεσαι που σου δόθηκε μια δεύτερη ευκαιρία;
Γιατί με έσωσες;
Επειδή
δεν γίνεται να αφήσω τον πελάτη μου να πεθάνει
προτού πάρω και τα υπόλοιπα χρήματα.
Φυσικά, πρέπει να πληρώσεις για την εγχείρηση σήμερα.
Ο καπιταλισμός μού έσωσε τη ζωή.
Κάπως έτσι.
Τώρα, πλήρωσε αυτά που χρωστάς
και γύρνα πίσω στη χώρα σου να κάνεις δουλειές εκεί.
Δεν γίνεται να μείνεις άλλο εδώ.
Αν πεθάνεις εδώ, θα περιπλεχθούν τα πράγματα
και θα βρεθώ μπλεγμένος.
Η Γιουν Σε-Ρι;
Σε τι κατάσταση βρίσκεται;
Νομίζω ότι πρέπει να απολύσουμε τον σωματοφύλακα.
Γιατί έτσι ξαφνικά;
Δεν τον εμπιστευόμαστε.
Ήταν στη σκηνή του ατυχήματος
και η αστυνομία ερευνά ακόμα την υπόθεση.
Κάτι ύποπτο συμβαίνει.
Δίκιο έχει. Έπρεπε να τον είχαμε ήδη απολύσει.
Ανησύχησα τόσο, που δεν το σκέφτηκα καν.
Νιώθω αμήχανα.
Λυπάμαι πολύ.
Με την κυρία Γιουν σε αυτήν την κατάσταση, δεν μπορούμε να κάνουμε και πολλά.
Από πότε ενδιαφέρονται για την κυρία Γιουν τόσο πολύ;
Είπαν πως τους φάνηκες ύποπτος και δεν σε εμπιστεύονται.
Θέλουν να προσλάβουν οι ίδιοι σωματοφύλακα.
Εμένα αυτοί μου φαίνονται οι ύποπτοι.
Έλα, σταμάτα να κλαις επιτέλους. Τα κάνεις χειρότερα.
ΛΑΪΚΟΣ ΠΑΡΑΔΕΙΣΟΣ
Μητέρα, έρχεται ο πατέρας.
Αγάπη μου.
Σ' το είπα!
Το κάθαρμα ο Τσο Τσέολ Γκανγκ έχει περίεργα μάτια
και φρόντισε να μείνεις μακριά!
Συγγνώμη. Εγώ φταίω.
Σ' το είπα.
Ο Ναμ Σικ πήρε το κουτό μυαλό του από εσένα.
Μην το χρησιμοποιείς το μυαλό σου.
Έχει δίκιο.
Πήρα καλύτερο βαθμό όταν μάντεψα τις απαντήσεις
αντί να τις βρω με το μυαλό.
-Βλάκα. -Μη!
Εντάξει.
Δεν θα χρησιμοποιήσω ποτέ το μυαλό μου. Θα είμαι καλός.
Έλα εδώ.
Πιάσε!
Κουτορνίθι!
Απίστευτο!
Έλα εδώ!
Από εδώ.
Παλιόπραμα. Πού πας;
Πού πας;
Θεέ μου.
-Πώς είμαι; -Γέονγκ Άε,
έχεις όντως εξαιρετική αίσθηση της ισορροπίας.
Είσαι το ίδιο εντυπωσιακή με την ιδιοκτήτρια του πολυκαταστήματος,
αλλά δεν μοιάζεις καθόλου αφ' υψηλού.
Αυτό το ρούχο αποπνέει τον τέλειο βαθμό
ευγένειας κι αίσθησης της μόδας.
-Αλήθεια; -Ναι.
Γέονγκ Άε, δοκίμασε αυτό.
Εντάξει.
Τέλεια τα καρυκεύματα.
Ωραία.
Παρεμπιπτόντως, σου είπα
ότι σήμερα πρέπει να προσέχεις αυτά που βγαίνουν απ' το στόμα σου
κι όχι αυτά που μπαίνουν.
Μην ανησυχείς.
Αν μεθύσω και πω καμιά βλακεία σήμερα,
υπόσχομαι πως θα ξυρίσω το κεφάλι μου.
Θα σ' το ξυρίσω εγώ.
Εντάξει.
Έρχεται η κυρία Γκο.
-Ήρθε! -Πέρασε!
Καλώς όρισες!
Ήρθες!
Καταπληκτικά.
Τι ωραίο γεύμα με φρέσκα φαγητά απ' το χωριό!
Θα πηγαίνουν εξαιρετικά με τη σαμπάνια που έφερα.
Σπάνιο ποτό.
Τι είναι η σαμπάνια;
Τι είναι αυτό;
Πρέπει να είναι καλό.
Την επόμενη φορά, θα φέρω και ποτήρια για σαμπάνια.
Ωραία. Τώρα...
-Στην υγειά μας! -Στην υγειά μας!
Γλυκιά είναι.
-Σαν νερό είναι. -Τι ωραία γεύση που έχει!
Δεν ξέρω πώς να ξεπληρώσω την καλοσύνη σου.
Δεν χρειάζεται.
Είστε μια γειτονιά με τον Τζέονγκ Χέοκ. Δικοί μου άνθρωποι είστε κι εσείς.
Θα έκανα ό,τι περνά απ' το χέρι μου για να σας βοηθήσω.
Δηλαδή, είμαστε ένα!
Ναι, είμαστε!
Πολύ μου αρέσει αυτό.
Όντως.
Τόσο επιτυχημένη που είσαι στην Πιονγιάνγκ,
περίμενα πως θα ήσουν τρομακτική και δυνατή σαν τίγρη.
Γολ Σουκ, τι είναι αυτά που λες;
Φάε καλύτερα.
Δεν πειράζει. Αφού υποτίθεται πως είμαστε χαλαρά απόψε.
Νόμιζα πως θα ήσουν τρομακτική και δυνατή σαν τίγρη.
Μιλάς λίγο δυνατά, αλλά τρομακτική δεν είσαι.
Μάλλον μιλάω λίγο δυνατά.
Ναι.
Όχι, δεν εννοεί αυτό.
Η κυρία Γκο είναι πολύ καλός άνθρωπος.
Έλα τώρα.
Ο γάμος ακυρώθηκε.
Δεν θα σου ήταν εύκολο να μας βοηθήσεις.
Τι έχεις πάθει;
Τι;
Πάλι εγώ είμαι η κακιά; Αφού όλες το ίδιο σκέφτεστε.
Είπατε πως ο Ευρωπαίος δεν φαίνεται να είναι ανιψιός της...
Γιατί με τσιμπάς;
Σ' αυτό αναφέρεσαι;
Ο σύντροφος Αλ είναι ανιψιός μου.
Έλα τώρα. Σχέση εκδίκησης είναι!
Γιατί με τσιμπάς;
Έχει μεθύσει απίστευτα.
Πάρτε την.
-Γολ Σουκ, σπίτι! -Καλά είμαι.
Παραήπιες. Έλα εδώ.
-Γιατί; -Ήπιες πολύ. Έλα, πάμε.
-Τι κάνετε; Δεν έχω μεθύσει. -Πάμε!
Αλήθεια!
Όλες το είπατε.
Είπατε πως ο Ευρωπαίος και η κόρη της κάνουν πιο ωραίο ζευγάρι.
Γολ Σουκ!
Αφήστε με!
-Σταματήστε. -Ναι.
Πες πάλι αυτό που είπες πριν.
Ο Ευρωπαίος και η κόρη σου κάνουν πιο ωραίο ζευγάρι.
Όχι, πριν από αυτό.
Ότι δεν έχω μεθύσει;
Όχι, πριν από αυτό.
Σχέση από εκδίκηση;
Άρα, θες να πεις πως...
ο Τζέονγκ Χέοκ
είχε σχέση με άλλη;
Αυτό λες;
Μισό λεπτό.
Γέονγκ Άε, τι είπα;
Πού είμαι;
Ποια είμαι;
Είχε ο Τζέονγκ Χέοκ σχέση;
Με ποια;
Έτρεξε ανάμεσα στις νάρκες,
αλλά δεν ανατινάχτηκε καμία.
Της έριξα με το όπλο, αλλά αστόχησα.
Είπε πως είναι μια σουσουράδα απ' τον Νότο.
Πάει, τρελάθηκε.
Μου είπε ψέματα
ότι τρώει δύο φορές τη μέρα κρέας στη Νότια Κορέα.
Λέει ότι είναι δύσκολη στο φαγητό, αλλά όλη την ώρα τρώει.
Το μόνο θετικό
είναι το σαμπουάν της, γιατί τώρα το κεφάλι μου μοσχοβολάει.
Τι κάνεις;
Κράτα σημειώσεις.
Έχουμε δώσει τον λόγο μας.
Θα τον τηρήσουμε.
Γιατί είσαι τόσο λυπημένη τη μέρα της μετακόμισής σου;
Καλά είμαι.
Μαμά.
Μην ανησυχείς.
Θα παντρευτούμε ό,τι κι αν συμβεί
και θα ζήσουμε ευτυχισμένοι.
Μαμά, γιατί δεν απαντούσες στο κινητό;
Σιγά.
Πότε με είδες
να μιλάω στο τηλέφωνο όταν πίνω;
Κράτησέ με.
Εντάξει.
Αγάπη μου.
Πάμε μέσα.
Γιατί ήπιες τόσο πολύ;
Νταν.
Ναι.
Τι συμβαίνει;
Θέλεις να μου πεις κάτι;
Άκου.
Θέλω να είσαι ευτυχισμένη. Μην ανησυχείς για εμένα.
Γιατί μιλάς έτσι, ξαφνικά;
Φυσικά...
εγώ ως μητέρα σου θα πω αυτά που πρέπει να πω.
Όμως...
μη μου δίνεις μεγάλη σημασία.
Κάνε αυτό που θέλεις
και ζήσε ευτυχισμένη.
Αυτό έχω να σου πω.
Γιατί κοιμάσαι εδώ;
Πήγαινε στο δωμάτιο.
Ανησυχώ
μήπως καταλήξεις να ζεις
δυστυχισμένη...
όταν πεθάνω.
Ανησυχώ μήπως έκανα λάθος.
Φοβάμαι τόσο πολύ
μη συμβεί αυτό.
ΝΟΣΟΚΟΜΕΙΟ ΤΑΕΧΕΟΥΝΓΚ
Θα στείλω την ομάδα ασφαλείας μου.
Έχω κι εγώ ομάδα ασφαλείας.
Έναν πρωταθλητή στο τζούντο και...
Στη σκοποβολή.
Έχει πάρει χάλκινο μετάλλιο στη σκοποβολή. Και ποιος ήταν...
Εμένα, εργάζονταν στον Κυανό Οίκο.
Θα αναλάβουμε τους φροντιστές, τους σωματοφύλακες, τα πάντα.
Εσείς μπορείτε να...
Δείτε. Κουνήθηκε.
Κουνήθηκε!
Θεέ μου!
-Άνοιξε τα μάτια της! -Άνοιξε τα μάτια της!
-Θεέ μου. -Βλέπω την ίριδα.
Ας φωνάξει κάποιος τον δάσκαλο... Τον γιατρό θέλω να πω.
-Ξύπνησε. -Μάλιστα.
Θεέ μου. Είσαι καλά;
Να σε πυροβολήσουν στη Νότια Κορέα;
Στο Χόλιγουντ βρισκόμαστε;
Απ' ό,τι φαίνεται.
Τι;
-Εντάξει. -Τι λέει;
Εντάξει.
Εξαφανιστείτε.
Τι είπες;
Θέλω να εξαφανιστείτε.
Είπε "Εξαφανιστείτε".
Θέλει να εξαφανιστούμε.
Μια χαρά είναι.
Δεν είδατε πόσο αγενής ήταν; Μια χαρά είναι.
Άκουσα πως συνήλθε η Σε-Ρι.
Ναι, συνήλθε. Μας ζήτησε να εξαφανιστούμε.
Ψάχνει κάποιον.
Αλήθεια...
Είσαι ο σωματοφύλακάς μου.
Είναι δυνατόν να έφυγες χωρίς την άδειά μου;
Είπες να είμαι εντός του οπτικού σου πεδίου.
Είπες ότι όσο με βλέπεις...
θα είμαι ασφαλής.
Έλα εδώ αμέσως.
Μου λείπεις.
Έρχομαι.
Έρχομαι αμέσως.
Βλέποντας και κάνοντας...
Περίμενε.
-Στάσου! -Μη...
Γιατί...
έκανες κάτι τόσο επικίνδυνο;
Καθόλου δεν φοβάσαι;
Μπορεί και να πέθαινες.
Τι θα γινόταν αν πέθαινες;
Πώς θα ζούσα εγώ μετά;
Μη λες βλακείες.
Λες και...
μόνο εγώ το έκανα.
Κι εσύ το ίδιο έκανες.
Παραλίγο να πεθάνεις για εμένα.
Το δικό σου διαφέρει.
Καθόλου δεν διαφέρει.
Εγώ ήμουν ο σωματοφύλακάς σου.
Δουλειά μου ήταν η προστασία σου.
Σοβαρά;
Δυσκολεύτηκα πολύ
να ξυπνήσω.
Κι εσύ συνέχεια
λες ανοησίες.
Γιατί είσαι θυμωμένος μαζί μου;
Σ' αγαπάω.
Φοβήθηκα τόσο πολύ...
ότι δεν θα κατάφερνα να σ' το πω.
Κι εγώ φοβήθηκα.
Είδα ένα όνειρο...
αλλά...
δεν μπορούσα να σε βρω.
Ήθελα τόσο πολύ να ξυπνήσω.
Τι συμβαίνει;
Τι;
Σε-Ρι, ανησύχησα τόσο πολύ για σένα.
Δεν μπορεί να σ' αγκαλιάσει ακόμα.
Κάντε χειραψία καλύτερα.
Εντάξει.
Αφού σε είδα που την αγκάλιαζες.
Μήπως μας δουλεύεις;
Εντάξει.
Χαίρομαι που ξύπνησες.
Είσαι καλά;
Όχι εντελώς.
Δεν είσαι έτοιμη. Καλύτερα να ξαπλώσεις.
Εσείς περιμένετε έξω.
Όχι, δεν πειράζει.
Αλήθεια, πώς το μάθατε και ήρθατε;
Δεν σας τηλεφώνησα.
Ζητώ συγγνώμη.
Να το.
Η Σε-Ρι ήταν στο κρεβάτι.
Κι εσύ δεν είχες πρόσβαση στο δωμάτιο.
Φοβήθηκα μήπως της συνέβαινε τίποτα κακό.
Αυτό είναι το δωμάτιο υψίστης ασφαλείας για σημαντικές προσωπικότητες.
Και στην πτέρυγα θα υπάρχει πάντα ειδικό προσωπικό.
Θα την προσέχουμε κι εμείς διπλά.
Σας ευχαριστώ.
ΑΣΘΕΝΗΣ ΓΙΟΥΝ ΣΕ-ΡΙ
Τότε, γιατί δεν έχει ξυπνήσει ακόμα; Τρεις μέρες έχουν περάσει!
Λέτε...
να έχει γίνει
κάτι κακό;
Σε-Ρι.
Το χειρουργείο πήγε καλά.
Η σφαίρα διαπέρασε τα πνευμόνια χωρίς άλλες βλάβες.
Ευτυχώς, μόνο πνευμοθώρακα υπέστη.
-Ευχαριστούμε! -Μαν Μποκ!
Η υγεία της βελτιώνεται χάρη στους καταρτισμένους γιατρούς
και στον σύγχρονο χειρουργικό εξοπλισμό.
Χάρη στη γενναιόδωρη επένδυση του προέδρου Γιουν.
Μια στιγμή.
Ο πατέρας της Σε-Ρι είναι ο πρόεδρος του νοσοκομείου.
Η δεύτερη νύφη είναι τελείως αχώνευτη.
Να πάρει! Και ο δεύτερος γιος είναι πολύ κακός!
Γιατί;
Δώσε μου το.
-Ακούς κάτι; -Θεέ μου.
Περιμένετε.
Μιλάει ο πρόεδρος Γιουν.
"Τι έκανες;
Γιουν Σε-Χέονγκ, είσαι σίγουρος ότι δεν ευθύνεσαι εσύ γι' αυτό;"
Και ο δεύτερος γιος απαντά.
"Γιατί δεν με πιστεύεις;
Μήπως τελικά δεν είμαι γιος σου;"
-Αχάριστο κάθαρμα! -Να πάρει.
Χτύπησέ τον.
Έτσι μπράβο.
Καλά το πας. Μπράβο.
-Τι; -Γιατί;
-Συνήλθε. -Τι;
-Ζήτω! -Επιτέλους!
-Πάμε. -Γρήγορα.
-Πάμε. -Απίστευτο.
Δηλαδή...
έβαλες κοριό στο δωμάτιό μου όσο ήμουν αναίσθητη;
Αυτό εδώ έχει κάτι που πρέπει ν' ακούσεις.
Άκουσέ το, σε παρακαλώ.
Νταν, λυπάμαι.
Μην κλαις...
Θα σε περιμένω στη γέφυρα μέχρι να έρθεις.
Σε παρακαλώ, έλα αμέσως.
Αν μείνω πολλή ώρα εδώ, μπορεί να με συλλάβουν.
Ο τρελός.
Γιατί φέρεται έτσι μαζί μου;
Καταντά γελοίο.
Μήπως αποτρελάθηκε;
Είναι πολύ ενοχλητικός.
Τι κάνεις τέτοια ώρα εδώ;
Δεν σήκωνες το τηλέφωνο.
Τρελάθηκες;
Στην Πιονγιάνγκ βρίσκεσαι.
Είσαι καταζητούμενος απ' το Υπουργείο Ασφαλείας.
Δεν είναι ότι δεν φοβόμουν, αλλά...
ανησυχούσα περισσότερο για εσένα.
Ο Ρι Τζέονγκ Χέοκ.
Έκλαψες όταν πήγε στη Γιουν Σε-Ρι. Η αλήθεια είναι
πως τον βοήθησα.
Σκέψου πως είμαι ο Ρι Τζέονγκ Χέοκ και ρίξε μου μια γροθιά.
Μπορεί να αισθανθείς καλύτερα.
Αν σκεφτώ
πως είσαι ο Ρι Τζέονγκ Χέοκ,
δεν θα σου ρίξω γροθιά.
Ποια γυναίκα θα αισθανόταν καλύτερα επειδή χτύπησε τον αγαπημένο της;
Κι αν...
σκεφτείς ότι είμαι εγώ;
Μη μου πουλάς γλύκες.
Ήταν γερή.
Κι αυτό σε κάνει ακόμα πιο όμορφη.
Γίνεται να σοβαρευτείς για ένα λεπτό;
Σοβαρά μιλάω.
Είναι αλήθεια;
Ποιο;
Είπες...
πως είμαι όμορφη.
Είσαι ανόητη, Νταν.
Στ' αλήθεια πιστεύεις
πως ο Ρι Τζέονγκ Χέοκ σε άφησε επειδή δεν ήσουν όμορφη;
Όχι, καμία σχέση.
Όμως, όταν έφυγε,
άρχισα να αναρωτιέμαι αν ισχύει.
Σου το έχω ξαναπεί.
Δεν πρόκειται να σου πω ποτέ ξανά ψέματα.
Γι' αυτό, άκουσέ με προσεκτικά.
Καταρχάς...
είσαι όμορφη.
Και;
Είσαι όμορφη με τα μαλλιά κάτω και με κοτσίδα.
Ακόμα κι όταν βγαίνεις χωρίς μακιγιάζ,
μοιάζεις με θεά.
Και όταν με έσωσες, ήσουν άκρως εντυπωσιακή.
Ήσουν τέλεια.
Και;
Είσαι σεμνότυφη, υπεροπτική κι αγενής, αλλά δεν σε αντιπαθώ.
Για να είμαι ειλικρινής...
σε βρίσκω χαριτωμένη.
Αναρωτιέμαι ποιος τύπος άντρα σού αρέσει.
Αισθάνομαι ακόμα και ζήλια.
Με κάνεις να θέλω να γίνομαι
καλύτερος άνθρωπος.
Είσαι καταπληκτική και με κάνεις να αισθάνομαι το ίδιο.
Είσαι μια υπέροχη γυναίκα.
Όταν σε βλέπω να κλαις, το μυαλό μου
αδειάζει τελείως.
Δεν μπορώ να σκεφτώ τίποτα.
Κοντεύω να τρελαθώ.
Να πω κι άλλα;
Όχι.
Σε-Ρι.
Όσο ήσουν εξαφανισμένη, προσευχόμουν.
Όταν επέστρεψες σπίτι...
ήθελα να σου πω όλα όσα είχα μέσα μου.
Αλλά έχασα την ευκαιρία.
Αυτή είναι τώρα η τιμωρία μου;
Απ' τη μέρα που σε γνώρισα,
όταν δεν ήσουν ούτε ενός μηνός βρέφος,
πάντοτε
με αγαπούσες σαν πραγματική σου μητέρα.
Εγώ, όμως, ποτέ μου...
δεν δέχτηκα την αγάπη που μου έδινες.
Και...
εκείνη τη μέρα...
Μαμά;
Μαμά, πού πηγαίνουμε;
Σου είπα.
Θα πάμε να δούμε την ανατολή του ήλιου μόνες μας.
Οι δυο μας, χωρίς τα αδέρφια μου;
Είχες χαρεί πολύ που πηγαίναμε ταξίδι για πρώτη φορά οι δυο μας.
Αλλά σε εγκατέλειψα.
Εσύ έχασες τις αισθήσεις σου...
περιμένοντάς με.
Κι εγώ δεν γύρισα.
Ξύπνα.
-Καλά είναι; -Κάλεσε ασθενοφόρο.
-Ασθενοφόρο. -Τώρα.
Ξύπνα, παιδί μου.
Εκείνη την περίοδο...
δεν ήθελα άλλο να ζω.
Σε-Ρι!
Γι' αυτό πήγα εκεί.
Όταν συνειδητοποίησα τι είχα κάνει κι επέστρεψα...
εσύ δεν ήσουν πια εκεί.
Ζητώ συγγνώμη!
Συγχώρεσέ με.
Ο λόγος που ζω στην κόλαση
δεν είσαι εσύ. Εγώ φταίω.
Υποθέτω πως ήθελα
να με βασανίσω με το να σε μισώ,
ενώ εσύ με αγαπούσες τόσο πολύ.
Μαμά,
μην κλαις.
Θα σε προστατεύσω.
Σε παρακαλώ,
μπορείς να γυρίσεις άλλη μία φορά;
Θα σου ζητήσω συγγνώμη.
Θα σου πω ευχαριστώ.
Κάθε φορά που γυρνούσες...
με έκανες τόσο ευτυχισμένη.
Ήθελα να το ξέρεις αυτό.
Τέρμα τα δάκρυα;
Ναι.
Είμαι λίγο στενοχωρημένη.
Τώρα που έχω ουλή απ' το χειρουργείο,
δεν θα μπορώ να φοράω μπικίνι.
Δεν χρειάζεται να φοράς μπικίνι.
Δεν είναι τόσο απλό.
Η ουλή είναι
τόσο μεγάλη.
Λυπάμαι, αλλά αυτό δεν λέγεται καν ουλή.
Μια ουλή θα έπρεπε να είναι έτσι.
Τι είναι αυτό; Κόψιμο από σπαθί;
Πόσα ράμματα σου κάνανε;
Δεκατέσσερα.
Οι τυμβωρύχοι στο φυλάκιο έβγαλαν σπαθί όταν με είδαν.
Μου έκαναν ράμματα χωρίς αναισθησία.
Θεέ μου! Χωρίς αναισθησία;
Θα πόνεσες πολύ.
Είσαι καταπληκτικός.
Δεν ήταν και τίποτα.
Αυτό το έχεις δει.
Απ' τον πυροβολισμό.
Ναι. Το έχω δει αυτό.
Πόνεσες πολύ;
Τώρα έχω εμπειρία και ξέρω.
Η σφαίρα δεν είναι αστεία υπόθεση.
Κι έχω κι άλλο σημάδι στην πλάτη μου.
Σκίστηκα πάνω σε στύλο κατά τη διάρκεια της εκπαίδευσης.
Τεράστιο είναι αυτό!
Κι έχω κι ένα σημάδι στο κεφάλι, αν κοιτάξεις προσεκτικά.
Το βλέπω.
Θα πόνεσες πολύ, Τζέονγκ Χέοκ.
Και μια φορά...
χτύπησα κι εδώ.
Εκεί;
Δεν βλέπω κάποιο σημάδι.
-Μυρίζει υπέροχα. -Σίγουρα, ο κοτοπουλάς
θα πιστεύει πως είμαι απ' τη Σεούλ...
Τι συμβαίνει;
-Δεν είναι αυτό που νομίζετε. -Θεέ μου.
Σε-Ρι, μόλις συνήλθες.
Πώς του βγάζεις το πουκάμισο σαν να μη συνέβη τίποτα;
-Δεν του το ξεκούμπωσα εγώ. -Ούτε εγώ.
Τότε, γιατί είναι ξεκούμπωτο;
Προτιμάτε να φάμε έξω;
Όχι. Εδώ να φάτε.
Εσύ δεν μπορείς να φας ακόμα.
Δεν μου φαίνεται και πολύ ωραίο που τρώμε εδώ.
Δεν πειράζει.
Εγώ σας είπα να πάρετε φαγητό.
Όσο σας βλέπω να τρώτε,
χορταίνω κι εγώ.
Εντάξει, τότε.
Ας φάμε για να αναρρώσει γρήγορα η Σε-Ρι.
-Στη Σε-Ρι. -Στη Σε-Ρι.
ΥΠΟΓΕΙΟ ΤΟΥΝΕΛ ΚΟΝΤΑ ΣΕ ΣΠΗΛΙΑ
Το υπόγειο τούνελ που βρέθηκε κοντά στη σπηλιά με τις γαρίδες
μπορεί να μοιάζει απλό,
αλλά έχει σχήμα παρόμοιο
με τα τούνελ των Βόρειων εισβολέων.
Μόνο το μέγεθος διαφέρει.
Έχει αψίδα, όπως τα βορειοκορεατικά τούνελ.
Και υποθέτουμε πως συνδέεται με το εγκαταλελειμμένο ορυχείο στον Βορρά.
ΣΗΜΑ - ΕΥΡΗΜΑ
Αυτό το σήμα βρέθηκε στο τούνελ.
Η απόσταση μεταξύ ορυχείου και σπηλιάς
υπολογίζεται μεταξύ 9 και 12 χιλιομέτρων.
Αφού το τούνελ παραείναι στενό,
το πέρασαν έρποντας
και όχι περπατώντας.
Υπολογίζουμε πως χρειάστηκαν τουλάχιστον 12 με 24 ώρες.
Πηγαίναν έρποντας
μέσα στο τούνελ για πάνω από 12 ώρες;
Δεν υπάρχει άλλη εξήγηση.
Ακόμα, θα ήθελα να σας επισημάνω
ότι υπάρχουν δύο ύποπτοι
που πιθανώς εισέβαλαν μέσω του τούνελ.
ΑΠΟΣΤΑΣΗ 9 - 12 ΧΛΜ.
Αυτός υπολογίζεται πως εισέβαλε στις 18 Ιανουαρίου.
Και μία εβδομάδα αργότερα,
φαίνεται να εισέβαλε ένας ακόμα ύποπτος.
Ερευνούμε την πιθανή συμμετοχή τους στον πυροβολισμό
της Γιουν Σε-Ρι.
ΑΠΟ: JH@ONEKOREA.COM
Μη σηκώνεσαι έτσι απότομα.
Και πώς να σηκώνομαι;
Εκεί που είσαι ξαπλωμένη,
παίρνεις μια εισπνοή...
και σηκώνεσαι καθώς εκπνέεις αργά.
Μην ξεχνάς να μου κρατάς το χέρι.
Έτσι;
Λοχαγέ Ρι, δεν έχουμε φάει ακόμα.
Τραυματίστηκε ο πνεύμονάς σου. Πρέπει να προσέχεις.
Αν σηκώνεσαι απότομα, μπορεί να βλάψεις το διάφραγμα.
Μάλιστα. Είναι επικίνδυνο για το διάφραγμα.
Είναι επικίνδυνο.
Πικάντικη σούπα με μοσχαράκι;
Όταν έχεις ναυτία, τρως πικάντικα.
-Εγώ θέλω πικάντικη ψαρόσουπα. -Ωραία η ψαρόσουπα.
Δοκίμασε πάλι.
Πάω να τον ζεστάνω.
Τι κάνεις, Τζέονγκ Χέοκ;
Χυμός είναι.
Θέλω να πιω κάτι δροσερό.
Αν πιεις κάτι κρύο, μπορεί να πάθεις ισχαιμία.
Κοινή λογική.
Από πότε είναι αυτό κοινή λογική;
Εδώ και αιώνες.
Άνοιξε και κανένα βιβλίο.
Θα την ανοίξω εγώ.
-Ποιο κανάλι; -Το 20.
Θα το γυρίσω εγώ.
Θα το ανοίξω εγώ.
Λοχαγέ Ρι.
Έτσι, για να ξέρεις,
είμαστε κι εμείς εδώ.
Αν νυστάζει και τη βαραίνουν τα βλέφαρά της,
θα της πάρει και τον ύπνο απ' τα μάτια για να μην κουράζεται.
Έχεις κάτι στο μάτι σου.
Να το, το κάνει.
Έζησα περισσότερο απ' όσο έπρεπε μάλλον.
Δεν πιστεύω στα μάτια μου.
Ο λοχαγός Ρι έχει μάτια μόνο για τη Σε-Ρι.
Ούτε που νοιάζεται για κανέναν άλλον.
Μία καλή θέλω μόνο. Για να πάω σπίτι μου επιτέλους.
Εμπρός, εγώ είμαι.
Τη Γιουν Σε-Ρι απ' την Επιλογή της Σε-Ρι. Την τσάκωσα με καινούργιο αμόρε.
"Η Γιουν Σε-Ρι αναστήθηκε απ' τους πεθαμένους".
Αγάπη μου, δες εδώ. Δεν είναι δυνατόν.
Είναι όντως απίστευτη.
Το ξέρω. Απίστευτο, όντως.
Γκομενίζει ακόμα κι όταν είναι άρρωστη;
Δεν έχει σημασία. Την πλάτη του κοίτα.
Εδώ δες.
Είναι τόσο μεγάλη, που δεν κλείνουν καν τα χέρια της.
Υπέροχη πλάτη.
Θεέ μου.
Σαν κάτι να μου θυμίζει.
Εκείνον τον φρουρό.
Μητέρα, δες.
Ο σωματοφύλακας είναι;
Το ήξερα. Είχα δίκιο τελικά.
Το ήξερα πως έμοιαζε ύποπτος.
"Ένας απλός σωματοφύλακας είναι. Γιατί να λυπήθηκε τόσο;
Ούτε η οικογένειά της δεν κάνει έτσι". Αυτό είπα, μητέρα.
Καλά που έκλεισε τις κουρτίνες ο Μαν Μποκ.
Το ξέρω. Ευτυχώς,
δεν μας έπιασαν σε επικίνδυνη στιγμή.
Επικίνδυνη στιγμή;
Έγινε και τίποτα άλλο;
Δεν είναι αυτό που φαντάζεστε. Καμία σχέση.
"Καμία σχέση";
Καμία σχέση.
Κι αυτή η φωτογραφία... Εξαρτάται πώς το βλέπει κανείς.
Δεν σημαίνει και κάτι.
Είμαι ασθενής.
Μπορώ να πω ότι στηρίχτηκα πάνω του επειδή πονούσα.
ΝΕΟ ΑΜΟΡΕ ΣΤΟ ΝΟΣΟΚΟΜΕΙΟ
Δεν φαίνεται να πονάς,
έτσι που χαμογελάς.
Τότε...
Να πω πως το σύστησε ο γιατρός;
Δεν ακούγεται πειστικό.
Δείτε τις πιο δημοφιλείς αναζητήσεις.
"Τι φοράει η Σε-Ρι στο κρεβάτι; Ο σωματοφύλακας της Σε-Ρι".
"Ο Σωματοφύλακας, η ταινία";
Ο κόσμος θέλει να δει το πρόσωπό σου, Τζέονγκ Χέοκ.
Δεν τους αδικώ. Από πίσω φαίνεσαι κούκλος.
Η φωτογραφία βγήκε τέλεια.
-Τι εννοείς; -Ήξερε τι έκανε ο φωτογράφος.
Τράβηξε ωραίες λεπτομέρειες.
Τονίζει τους ανοιχτούς ώμους σου.
Και φαινόμαστε πολύ ωραίοι μαζί.
Μου αρέσει αυτή η φωτογραφία.
Είμαι σίγουρος
πως θα χτύπησε και κάπου αλλού όταν την πυροβόλησαν.
ΝΕΟ ΑΜΟΡΕ ΣΤΟ ΝΟΣΟΚΟΜΕΙΟ
Δεν ξέρω. Δεν μου φαίνεται πως αγκαλιάζονται.
Σαν να στηρίζεται επάνω του,
επειδή πονάει.
Φαίνεται ευτυχισμένη;
Η κυρία Γιουν χαμογελάει συχνά
όταν πονάει.
Όχι, δεν είναι κάποια διαταραχή.
Αν είναι ο άντρας...
ο σωματοφύλακάς της;
Τι να απαντήσω τώρα σε αυτό;
Θα σας καλέσω αργότερα.
Κύριε Λι Χέοκ, έλα λίγο.
Δεν σε είχα καταλάβει.
Τελικά, είσαι πολύ φιλόδοξος.
-Τι; -Σταμάτα.
Γιατί του φέρεσαι έτσι;
Δείξε κατανόηση, σε παρακαλώ. Έχει πάθει υπερκόπωση.
Δεν θα περάσει έτσι αυτό.
Θα πω αυτά που είναι να πω.
Αμάν.
-Τι; -Απαγορεύεται η είσοδος.
Εσύ είσαι; Ο τύπος απ' το άρθρο;
Τώρα που σε φωτογράφισαν με τη Σε-Ρι,
νομίζεις πως βρίσκεσαι στην κορυφή του κόσμου.
Πετάξτε τον έξω.
Κοίτα να δεις!
Τι στα...
Τι νομίζεις ότι κάνεις;
Η αδερφή μου είναι μέσα.
Θέλω να τη ρωτήσω κάτι.
Πώς τολμάς να...
Κάνε στην άκρη.
Άφησέ με.
Είπα, άφησέ με.
Θέλεις να πεθάνεις;
Έλαβα οδηγίες να μην μπουν οι συγγενείς της στο δωμάτιο.
Απ' την κυρία Γιουν Σε-Ρι την ίδια.
Εντάξει. Άφησέ με.
Δεν θα μπω. Άσε με.
Μαλάκα.
Περίμενε και θα δεις. Θα το μετανιώσεις.
Να πάρει. Χαθείτε κι εσείς.
Τι ήθελες να μου πεις;
Εγώ; Ήθελα απλώς να πω
πως χαίρομαι πολύ για εσάς τους δυο.
Ευχαριστώ.
-Αντίο. -Αντίο.
Είναι πολύ τρομακτικός στ' αλήθεια.
Το ήξερα εξαρχής.
Είναι φτιαγμένος για άθλους.
Στρατιωτικέ διευθυντή.
Ο Ρι Τζέονγκ Χέοκ ήρθε στη Νότια Κορέα, όπως το είχαμε προβλέψει.
Σας στέλνω αποδείξεις.
Σύντομα, θα επιστρέψω με τη Γιουν Σε-Ρι,
θα καταστρέψω τον διευθυντή Ρι
και θα πάρετε τη θέση του.
ΕΥΠ ΜΠΡΟΣΤΙΝΗ ΠΥΛΗ
ΕΘΝΙΚΗ ΥΠΗΡΕΣΙΑ ΠΛΗΡΟΦΟΡΙΩΝ ΕΙΣΟΔΟΣ
Η ΣΕ-ΡΙ ΜΕ ΝΕΟ ΑΜΟΡΕ
Έμαθα πως η εγχείρηση πήγε καλά.
Ναι. Αναρρώνει τώρα.
Χαίρομαι που το ακούω.
Πρόσφατα, κάποιος προσπάθησε να απαγάγει
την κυρία Γιουν απ' το υπόγειο πάρκινγκ της εταιρείας της.
Το γνωρίζατε;
Δεν είχα ιδέα.
Όμως, όλο το υλικό απ' τις κάμερες ασφαλείας
έχει διαγραφεί κατόπιν εντολής της κυρίας Γιουν.
Ένα αυτοκίνητο παρκαρισμένο εκεί κοντά είχε κάμερα στο ταμπλό.
Έχετε δει ποτέ ξανά αυτόν τον άντρα;
Δεν είμαι σίγουρος.
Δεν νομίζω να τον έχω ξαναδεί.
Δώσαμε τα στοιχεία του
σε αστυνομία και στην ομάδα αντικατασκοπείας για τον Βορρά
και, απ' ό,τι φαίνεται, είναι ο τύπος που εισέβαλε μέσω του τούνελ.
Τι θέλετε να πείτε;
Φαίνεται πως ήρθε απ' τη Βόρεια Κορέα
έχοντας βάλει στόχο την κυρία Γιουν.
Θα χρειαστεί να επεκτείνουμε την έρευνα για την κυρία Γιουν.
Ώστε εσύ είσαι ο σωματοφύλακας της Σε-Ρι.
-Ναι. -Και...
πόσον καιρό έχετε σχέση;
Βασικά,
η μητέρα της Σε-Ρι φαίνεται
δύσκολος άνθρωπος.
Έχω δει παρόμοιες σκηνές σε νοτιοκορεατικές σειρές.
Αλήθεια;
Σας το έχω ξαναπεί.
Όταν οι Νοτιοκορεάτες γνωρίζουν το αμόρε του παιδιού τους,
ένα από τα δύο συμβαίνει.
Ή τους ρίχνουν νερό στο πρόσωπο...
Παραλίγο.
Ή τους δίνουν έναν φάκελο γεμάτο λεφτά.
Λένε "Πάρε αυτά και φύγε απ' τη ζωή της".
Τότε, ο αγαπημένος της λέει
"Αν είναι δυνατόν! Για ποιον με περάσατε;
Δεν τα θέλω τα χρήματα".
Γιατί δεν παίρνει τα χρήματα;
Έλα ντε! Κι εγώ αυτό αναρωτιέμαι.
Δεν πειράζει να τα πάρει.
Ελπίζω ο λοχαγός Ρι να πάρει τα λεφτά.
Συμφωνώ.
Η μητέρα της Σε-Ρι βγάζει κάτι.
ΧΑΝ ΤΖΕΟΝΓΚ-ΓΕΟΝ
Μια ζωή ήταν μόνη της.
Αν και είμαι η μητέρα της...
ποτέ δεν ήμουν στο πλευρό της.
Θέλω να μείνεις στο πλευρό της.
Νομίζω πως θα της κάνει καλό.
Αν θέλεις να μου πεις κάτι για τη Σε-Ρι
ή αν χρειαστείς βοήθεια,
πάρε με σε αυτόν τον αριθμό.
Γιατί...
δεν μένετε κι εσείς στο πλευρό της;
Θα της άρεσε...
να έχει κι εσάς δίπλα της.
Θα ήθελα λίγο απ' τον χρόνο σας.
Δεν μου είπατε πως θα ερχόσασταν. Τι συμβαίνει;
Ο κύριος ερευνά την υπόθεσή σου.
Μου είπε ότι αυτός που σε πυροβόλησε...
φέρεται να είναι από τη Βόρεια Κορέα.
Σε-Ρι,
έχεις να μας πεις κάτι;
Γνωρίζεις
αυτόν τον άντρα;
Αν γνωρίζω τον δράστη...
θα μπορέσετε να τον πιάσετε;
Αυτό θα πει πως τον ξέρετε;
Σας ρώτησα πρώτα
αν θα τον πιάσετε.
Κύριε Ρι,
έλαβα κάτι περίεργες φωτογραφίες.
Ήσασταν ενήμερος...
πως ο γιος σας βρίσκεται στη Σεούλ;
Αν στείλω αυτές τις φωτογραφίες
στη ΓΠΥ, τι πιστεύετε πως θα συμβεί;
Μόνο ο βλάκας παραδέχεται ότι έχασε, αφότου χάσει.
Είμαι σίγουρος πως δεν είστε βλάκας.
Τι θες να πεις;
Παραιτηθείτε από μόνος σας.
Προφασιστείτε λόγους υγείας και κανείς δεν θα υποψιαστεί το παραμικρό.
Αν το κάνετε, θα θάψω την υπόθεση.
Ξέρετε ότι, μετά την ανατολή του ήλιου, έρχεται η δύση.
Δεν θέλω να σας εκτοπίσω με τη βία.
Καλύτερα να το αποφασίσετε ο ίδιος.
Γιατί ζήτησες να μας δεις;
Υπάρχει κάτι
που θα ήθελα να μοιραστώ μαζί σας.
Έχω στα χέρια μου την απάντηση για το ποιος ευθύνεται...
για τον πυροβολισμό.
Τι είπε ο γιατρός της;
Δεν είναι σε κρίσιμη κατάσταση.
Να πάρει.
Δηλαδή πάλι θα γλιτώσει η Σε-Ρι;
-Το ξέρω. -Μπαμπά, δεν είναι...
Πώς το χειρίστηκες τόσο επιπόλαια;
Φαίνεται πολύ ύποπτο όλο αυτό.
Τι θα κάνεις όταν ξυπνήσει κι ανακαλύψει τα πάντα;
Εσύ έμπλεξες εκείνον τον άντρα, τον Τσο Τσέολ Γκανγκ, στο σχέδιό μας.
Εγώ το είπα πως δεν ήθελα καμία ανάμειξη.
Περίμενα να φέρει εις πέρας τη βρομοδουλειά.
Αλλά έχασες την υπομονή σου,
τον συνάντησες και ιδού τ' αποτελέσματα.
Αν τον αφήναμε ήσυχο, θα το είχε διευθετήσει.
Γιατί σε έπιασε τόση βιασύνη;
Τέλος πάντων.
Δεν υπάρχουν αποδείξεις ότι εμείς τον διατάξαμε.
Τον πλήρωσα με μετρητά.
Το ιστορικό κλήσεων είναι καθαρό.
Δεν υπάρχουν αποδείξεις.
Θεέ μου, στ' αλήθεια...
Αποκλείεται.
Σε-Χέονγκ.
-Μπαμπά. -Σήμερα,
θα παραιτηθείς απ' τον Όμιλο Κουίνς.
Θα εκλέξουμε νέο πρόεδρο σε έκτακτη συνέλευση των μετόχων.
Κι από αυτήν τη στιγμή, δεν είσαι πια γιος μου.
Χάσου από τα μάτια μου.
Για πάντα.
Μπαμπά, τα πάντα τα σχεδίασε...
η γυναίκα μου.
Γιατί δεν μιλάς;
Γαμώτο!
Εντάξει. Εδώ που τα λέμε, δεν ήσουν και υποδειγματικός πατέρας.
Αν σκόπευες να με ορίσεις διάδοχό σου, ας το έκανες νωρίτερα.
Τίποτα από αυτά δεν θα είχε συμβεί. Σοβαρά. Για σκέψου το λίγο.
-Πάψε, Σε-Χέονγκ. -Αλλά εσύ κράτησες τη θέση
και περίμενες να δεις ποιος είναι ο καλύτερος.
Εσύ το προκάλεσες όλο αυτό, επειδή μας έκανες ανταγωνιστές!
Μαμά.
Η αστυνομία και η ΕΥΠ συνεργάζονται γι' αυτήν την υπόθεση.
Χρειάζομαι τη συνεργασία σας.
Πρέπει να μας πείτε γιατί και σε ποιον δώσατε μετρητά
και πώς γνωρίσατε τον Τσο Τσέολ Γκανγκ.
Κύριε διευθυντά,
δεν σε έχουν ενημερώσει;
Τι εννοείτε;
Εγώ έστειλα
τον γιο μου στη Σεούλ.
Έλεος, κύριε Ρι.
Αν δεν με πιστεύεις,
ρώτησε τον διευθυντή Παρκ Σέονγκ Γκουκ, του Γραφείου Γενικής Αναγνώρισης.
Ο διευθυντής Παρκ ανέθεσε στον γιο μου
την αποστολή να φέρει μια πλούσια
απ' τον Νότο στην πατρίδα μας.
Να φέρει μια πλούσια εδώ;
Η ΕΠΙΧΕΙΡΗΜΑΤΙΑΣ ΓΙΟΥΝ ΣΕ-ΡΙ
Πρόκειται γι' αυτήν τη γυναίκα.
Είναι πολύ πλούσια στον Νότο.
Ξέρεις, φαντάζομαι,
πως ο στρατός μας είναι σε κακή οικονομική κατάσταση.
Έχουμε, λοιπόν, την ευκαιρία να φέρουμε
πολλά χρήματα απ' τον Νότο στη χώρα μας.
Πώς να απορρίψω τέτοια ευκαιρία;
Πρόκειται για απόρρητη αποστολή του Γραφείου Γενικής Αναγνώρισης,
οπότε, δεν μπορούσα να σε ενημερώσω. Καταλαβαίνεις, ελπίζω.
Ο γιος μου θα επιστρέψει.
Μπορείς να τον ανακρίνεις αν θέλεις.
Πότε θα επιστρέψει;
Σε μία εβδομάδα.
Πρόσφατα τελείωσαν οι Παγκόσμιοι Στρατιωτικοί Αγώνες.
Η εθνική ομάδα μας επέστρεψε,
αλλά ο απεσταλμένος μας έμεινε
να διαπραγματευτεί για μελλοντικούς αγώνες.
Θα επιστρέψει μαζί του.
Μάλιστα.
Δεν πιστεύω πως θα λέγατε ψέματα
για ένα τόσο σημαντικό θέμα.
Όμως, αν ό,τι μου είπατε είναι ψέμα,
δεν θα σας σώσει η παραίτηση.
ΒΡΗΚΑ ΤΟ ΚΡΗΣΦΥΓΕΤΟ ΤΟΥ ΚΥΝΗΓΟΣΚΥΛΟΥ
ΓΛΥΚΙΑ ΣΕΟ ΝΤΑΝ
Εσείς, απ' τη σκάλα.
Κι εσείς, μαζί μου.
Ποιος είσαι εσύ;
Μισό λεπτό.
Εσύ ποια είσαι;
Κατάλαβα.
Εντάξει.
Ζητώ συγγνώμη. Ήπια λίγο παραπάνω.
Να πάρει!
Γκου Σέουνγκ-Τζουν.
Εδώ κατέληξες, λοιπόν.
Γιατί, όμως...
σκέφτομαι την Νταν αυτήν τη στιγμή;
Έλα.
Μετέφερες τις εντολές μου;
Ου Πιλ, ώρα για φαγητό.
Ναι, μαμά.
-Ευχαριστήθηκες το παιχνίδι; -Ναι.
Είστε η Χέον Μιέονγκ Σουν, σύζυγος του Τζουνγκ Μαν Μποκ;
Μάλιστα, εγώ είμαι. Τι συμβαίνει;
Ελάτε μαζί μας.
Ο άντρας σας ενεπλάκη σε σοβαρό τροχαίο στην Πιονγιάνγκ.
Τι;
Πώς θα επανορθώσεις τώρα;
Πού κρύβεσαι τώρα που τα σκάτωσες; Τι θα κάνεις τώρα;
Τι;
Ποιος είναι απ' τη Βόρεια Κορέα;
Ο Ρι Τζέονγκ Χέοκ;
Ποιος είναι αυτός;
Αναλαμβάνω εγώ τώρα.
Έχω κάτι σημαντικό να σας πω.
Ποιος είναι μέσα;
Η οικογένεια της Σε-Ρι.
Μη φύγετε απ' το πλάι της.
Εσύ θα πας κάπου;
Ακόμα κι αν αργήσω,
μην την αφήσετε μόνη.
-Μάλιστα. -Μάλιστα.
Αν...
Αν δεν γυρίσω...
Απίθανο σενάριο, αλλά, αν συμβεί...
πρέπει να επιστρέψετε.
Σας περιμένουν οι οικογένειές σας.
Λοχαγέ Ρι.
Έχετε ιατρικές μονάδες έτοιμες
για πιθανούς πυροβολισμούς.
Μάλιστα.
Πρόκειται για επίλεκτους στρατιώτες απ' τον Βορρά.
Θα προσπαθήσουμε να τους συλλάβουμε άμεσα.
Αν δεν τα καταφέρουμε, για να μην έχουμε κλιμάκωση,
μπορείτε να τους σκοτώσετε εν ώρα δράσης.
-Μάλιστα. -Μάλιστα.
Πρέπει να το πήραν χαμπάρι. Ετοιμάζονται να την κάνουν.
Να πάρει!
Τι;
Θα με σκοτώσεις;
Μπορεί να τα καταφέρεις,
αλλά, μόλις το κάνεις, θα έχεις υπογράψει το τέλος σου.
Χάρη στον πατέρα σου,
ποτέ σου δεν αντιμετώπισες δυσκολίες.
Τώρα, όμως, δεν έχεις πια τον πατέρα σου να σε προστατεύει.
Θα τα χάσει όλα εξαιτίας σου.
Τσο Τσέολ Γκανγκ, δεν είσαι ο μόνος που δεν έχει τίποτα να χάσει.
Κι εγώ ρισκάρω ό,τι έχω.
Κάτω τα όπλα!
Αν κατεβάσετε τα όπλα και παραδοθείτε, θα λάβετε μειωμένη ποινή.
Επαναλαμβάνω.
Κάτω τα όπλα!
Το σύμπαν ήταν με το μέρος σου όταν γεννήθηκες.
Τώρα, όμως, μοιάζει να είναι με το δικό μου.
Κατέβασε το όπλο σου.
Κάποιος σαν κι εσένα δεν μπορεί να με πυροβολήσει.
Επαναλαμβάνω.
Κάτω τα όπλα!
Αν πυροβολήσετε, θ' ανοίξουμε πυρ.
Άκου αυτό όταν δεν σε πιάνει ύπνος.
Πότε το έβαλε εδώ;
Σε-Ρι.
Πάλι δεν σε πιάνει ύπνος;
Ναι.
Δεν μπορώ να κοιμηθώ πια...
αν δεν είσαι στο πλευρό μου.
ΥΠΝΩΤΙΚΑ ΧΑΠΙΑ
Έχεις πολλά φάρμακα.
Μην παίρνεις φάρμακα όταν δεν μπορείς να κοιμηθείς.
Τι θα έλεγες να άκουγες αυτό;
Είπες ότι, όταν το άκουσες, σε έκανε να θέλεις να ζήσεις.
Αυτά που μου είπες με συμφιλίωσαν με το παρελθόν.
Αισθάνομαι
ότι θέλω να ζήσω ξανά.
Επομένως...
τι θα έλεγες να ζούσαμε σήμερα σαν να επρόκειτο να βρεθούμε αύριο;
Να τρως καλά και να κοιμάσαι.
Ας ζήσουμε την κάθε μέρα
προσποιούμενοι
πως την επόμενη θα συναντηθούμε...
και θα ζήσουμε μαζί ευτυχισμένοι.
ΣΥΝΤΑΓΗ ΓΙΑ ΝΟΥΝΤΛΣ
Κι αν καθώς ζεις αρχίσεις να διασκεδάζεις και γίνεις ευτυχισμένη,
ακόμα κι αν κάποτε με ξεχάσεις...
εγώ...
θα είμαι καλά.